[bookmark: _Hlk189807695]Ajka Város Önkormányzata Képviselő-testületének 7/2025. (II. 14.) önkormányzati rendelete
a helyi önkormányzati képviselők tiszteletdíjáról
[1] Ajka Város Önkormányzata Képviselő-testületének a helyi önkormányzati képviselők részére megállapított tiszteletdíjáról szóló önkormányzati rendelet célja a képviselők munkájának, feladatellátásának ellentételezése, a képviselői tiszteletdíj mértékének meghatározása, a természetbeni juttatás biztosítása, a tiszteletdíj kifizetésével, csökkentésével, megvonásával kapcsolatos szabályok rögzítése.
[2] Ajka Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében kapott felhatalmazás alapján Magyarország Alaptörvénye 32. cikk. (2) bekezdésében meghatározott feladatkörében eljárva a következőket rendeli el:
1. §
A helyi önkormányzati képviselők tiszteletdíjáról szóló önkormányzati rendelet (a továbbiakban: rendelet) hatálya kiterjed a települési önkormányzati képviselőkre, állandó bizottságok elnökére és tagjaira, valamint a tanácsnokokra.
2. §
(1) Az önkormányzati képviselőt, a bizottság elnökét, a bizottság tagját, a tanácsnokot megválasztásától a megbízatása megszűnéséig a testületi és bizottsági munkában végzett tevékenységéért a következő tiszteletdíj illeti meg:
a)	az önkormányzati képviselő tiszteletdíjának összege bruttó 162.750,-Ft/hó,
b)	a bizottsági elnök tiszteletdíjának összege bruttó 315.000,-Ft/hó,
c)	a tanácsnok tiszteletdíjának összege bruttó 278.250,-Ft/hó,
d)	a bizottság tagjának tiszteletdíja egy bizottsági tagság esetén bruttó 70.350,-Ft/hó,
e)	kettő bizottsági tagság esetén a bizottsági tag tiszteletdíja bruttó 80.850,- Ft/hó.
(2) A bizottság elnöke a rendelet a rendelet (1) bekezdés b) pontjában, a tanácsnok a rendelet (1) bekezdés c) pontjában rögzített tiszteletdíjon felül egyéb tiszteletdíjra nem jogosult.
(3) Az önkormányzati képviselőt, a bizottság elnökét, a bizottság tagját a tanácsnokot megválasztásától a megbízatása megszűnéséig a testületi és bizottsági munkában végzett tevékenységéhez kapcsolódóan parkolási bérlet természetbeni juttatás illeti meg. A juttatás biztosításának részletes szabályairól a polgármester rendelkezik.
3. §
(1) Az önkormányzati képviselő, a bizottság nem képviselő tagja köteles részt venni a képviselő-testület, bizottság munkájában. A képviselő, a bizottság nem képviselő tagja a testületi munkában való felkészült részvétel mellett rendszeresen ellát önkormányzati megbízatásokat, részt vesz késő délutáni és esti órákban tartandó üléseken, rendezvényeken.
(2) Nem illeti meg tiszteletdíj és természetbeni juttatás az önkormányzat képviselőt, bizottság elnökét, a bizottsági tagot, tanácsnokot akkor, ha feladatai ellátásában egy hónapon túl akadályoztatva van.
(3) Ha az önkormányzati képviselő a tárgyhavi munkaterv szerinti képviselő-testületi ülések szavazásai több mint felén nem vesz részt, a rendelet 2. § a) pontjában megállapított, következő hónapra járó tiszteletdíja 25 %-kal csökken, kivéve, ha hivatalos ügyben van távol, és ennek tényét a polgármester igazolja. Az igazolást az ülést követő 5. napig kell benyújtani képviselő-testületi ülésről való távolmaradás esetében a polgármesterhez. Az igazolás elfogadásáról a polgármester (alpolgármester) dönt. Elutasítás esetén az érintett a képviselő-testülethez fordulhat jogorvoslatért.
(4) Ha az állandó bizottság elnöke a tárgyhavi bizottsági munkaterv szerinti bizottsági ülések szavazásainak több mint felén nem vesz részt, a rendelet 2. § (b) bekezdésben meghatározott, következő hónapra járó tiszteletdíja 25 %-kal csökken, kivéve, ha hivatalos ügyben van távol, melyet az adott bizottság elnöke igazol. Az igazolást az ülést követő 5. napig kell benyújtani a bizottság elnökéhez. Az igazolás elfogadásáról a polgármester (alpolgármester) dönt. Elutasítás esetén az érintett a képviselő-testülethez fordulhat jogorvoslatért.
(5) Ha az állandó bizottság tanácsnoka a tárgyhavi bizottsági munkaterv szerinti bizottsági ülések szavazásainak több mint felén nem vesz részt, a rendelet 2. § (c) bekezdésben meghatározott, következő hónapra járó tiszteletdíja 25 %-kal csökken, kivéve, ha hivatalos ügyben van távol, melyet az adott bizottság elnöke igazol. Az igazolást az ülést követő 5. napig kell benyújtani a bizottság elnökéhez. Az igazolás elfogadásáról a polgármester (alpolgármester) dönt. Elutasítás esetén az érintett a képviselő-testülethez fordulhat jogorvoslatért.
(6) Ha az állandó bizottság nem képviselő tagja a tárgyhavi bizottsági munkaterv szerinti bizottsági ülések szavazásainak több mint felén nem vesz részt, a rendelet 2. § (d) bekezdésben meghatározott, következő hónapra járó tiszteletdíja 25 %-kal csökken, kivéve, ha hivatalos ügyben van távol, melyet az adott bizottság elnöke igazol. Az igazolást az ülést követő 5. napig kell benyújtani a bizottság elnökéhez. Az igazolás elfogadásáról a polgármester (alpolgármester) dönt. Elutasítás esetén az érintett a képviselő-testülethez fordulhat jogorvoslatért
(7) Ajka Város Önkormányzata Szervezeti és Működési Szabályzatáról szóló önkormányzati rendelet 31. § (1) bekezdés c) pontja szerinti rendbírság megállapítása esetében a képviselő a rendelet 3. § (1) bekezdésben megállapított, következő hónapra járó tiszteletdíja 25 %-kal csökken.
(8) Az (3)-(5) bekezdésekben szabályozottak együttes megvalósulása esetében a tárgyhavi tiszteletdíj-csökkentés nem haladhatja meg a képviselő havi tiszteletdíjának 25 %-át. Amennyiben a képviselő tiszteletdíját a (3)-(4) bekezdésben és az (5) bekezdésben meghatározott okok miatt egyaránt csökkenteni kell, úgy az okonként kiszabható egyenként 25%-os csökkentéssel a tárgyhónapot követő hónapok tiszteletdíját kell terhelni.
(9) A polgármester javaslatára a kötelezettségeit különösen súlyosan, vagy többszörösen megszegő képviselő megállapított tiszteletdíja a Képviselő testület döntése alapján maximum 12 havi időtartamra csökkenthető oly módon, hogy az egy hónapra eső csökkentés nem haladhatja meg a havi tiszteletdíj 25 %-át. Ismételt kötelezettségszegés esetén a csökkentés újra megállapítható.
(10) A (3)-(5) bekezdésekben érintett tiszteletdíj csökkentéséről a polgármester intézkedik havonta utólag, a tiszteletdíjak kifizetésével egyidejűleg.
4. §
(1) A rendeletben felsorolt tiszteletdíjakat az Ajkai Közös Önkormányzati Hivatal havonként utólag számolja el és a tárgyhónapot követő 10. napig gondoskodik a kifizetésről a jogosult által kért módon.
(2) A tiszteletdíjak elszámolását a Pénzügyi Bizottság ellenőrzi és szabálytalanság esetén a polgármesternél intézkedést kezdeményez.
5. §
Hatályát veszti a képviselők tiszteletdíjáról szóló 32/2019.(X.25.) önkormányzati rendelet.
6. §
Ez a rendelet 2025. április 1-jén lép hatályba.


Ajka, 2025. február 6. 

Kihirdetési záradék:
A rendelet kihirdetésének napja: 2025. február 14.




          Schwartz Béla	                                                                        Dr. Jáger László 
             polgármester	                   	       	                          címzetes főjegyző


Végső előterjesztői indokolás
Az 1–4 §-hoz 
Az önkormányzati képviselő-testület rendeletben szabályozza az önkormányzati képviselők részére biztosítható juttatásokat.
 
Magyarország helyi önkormányzatairól szóló 2011. évi CLXXXIX. törvény 35. § (1) és (2) bekezdése alapján a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat állapíthat meg.
 
A rendelet a tiszteletdíj mértékének, valamint a parkolási lehetőség természetbeni juttatásának meghatározásán túl szabályozza a képviselőknek a képviselő-testület és bizottságok tevékenységével kapcsolatos kötelezettségeit, továbbá a tiszteletdíj csökkentésének vagy megvonásának esetköreit, feltételeit is.
 
5-6. §-hoz
 
Hatályon kívül helyező és hatályba léptető rendelkezést tartalmaz.

A j k a, 2025. február 6. 


								 Dr. Jáger László  	         		      					                                   jegyző









[bookmark: br1]1. függelék a 7/2025. (II.14.) önkormányzati rendelethez
MEGÁLLAPODÁS
a települési képviselő munkadíj térítéséről
mely létrejött Ajka város Önkormányzata Képviselő-testületének képviseletében
…………………………. polgármester (Ajka, Szabadság tér 12.) és
.............................................................................. képviseletében ........................................................
(Ajka, ..................................................) között az alábbi feltételekkel:
1./ ..................................................... (szül.: ........................................, lakik: Ajka,
...................................................) települési képviselő a .........................................................................
dolgozója, akit munkáltatója a testületi, valamint a bizottsági munkában való szükséges időtartamra
munkavégzés alól felment.
2./ Az önkormányzat Magyarország helyi önkormányzatairól szóló 2011. évi CLXXXIX. törvény 32. §
(2) bekezdés g) pontja alapján a képviselőnek a megbízatás alatt a felmentett időre jutó kieső jövedelmét
a munkáltató felé megtéríti.
3./ ................................................... képviselő jelenlegi munkabére: ..................................... Ft + tb járulék napi térítést jelent.
4./ Az Ajkai Közös Önkormányzati Hivatal a képviselő-testületi és bizottsági ülési részvételről a képviselőnek kérésére igazolást ad, amely a munkáltatónál bemutatandó.
5./ Munkáltató vállalja, hogy minden hónap 15. napjáig megküldi az Ajkai Közös Önkormányzati
Hivatal részére az előző havi igazolt távollétekről szóló kimutatást (év, hó, nap).
6./ Az Ajkai Közös Önkormányzati Hivatal a kimutatás kézhezvételét követő 8 napon belül a kimutatott
napokra eső munkabérét átutalja a ........................................................... számú számlájára.
7./ A munkáltató írásban értesíti az Ajkai Közös Önkormányzati Hivatal, ha .........................................
munkabérében változás történik.
Jelen megállapodás ..................................... települési képviselő mandátumának idejére szól, annak
megszűnésével hatályát veszti.
Ajka, 20...............................................
................................................... .........................................................
Schwartz Béla polgármester munkáltató








